b'\n_START_ARTICLE_\nAmper\n_START_SECTION_\nDefinicija\n_START_PARAGRAPH_\nSistem SI definira amper tako:_NEWLINE_Amper je konstantni elektri\xc4\x8dni tok, ki bi pri prehodu skozi dva premo\xc4\x8drtna, vzporedna, neskon\xc4\x8dno dolga vodnika zanemarljivega kro\xc5\xbenega preseka, postavljena v vakuumu v medsebojni razdalji 1 meter, povzro\xc4\x8dil med njima silo 2\xc3\x9710\xe2\x81\xbb\xe2\x81\xb7 newtona na meter dol\xc5\xbeine._NEWLINE_Amperov zakon pravi, da je med dvema vzporednima prevodnikoma, po katerima te\xc4\x8de elektri\xc4\x8dni tok, privla\xc4\x8dna ali odbijajo\xc4\x8da sila. To je sila uporabljena v definiciji ampera. Coulomb, SI enota za elektri\xc4\x8dni naboj, "je enak naboju, ki ga prenese\xc2\xa0elektri\xc4\x8dni tok\xc2\xa01\xc2\xa0A\xc2\xa0v\xc2\xa0\xc4\x8dasu\xc2\xa01\xc2\xa0s". Tok enega ampera je torej enak enemu coulombu naboja, ki se prenese v eni sekundi:_NEWLINE_V splo\xc5\xa1nem je naboj \xce\x94e je dolo\xc4\x8den s konstantnim tokom I, ki te\xc4\x8de za \xc4\x8das \xce\x94t:_NEWLINE_Elektri\xc4\x8dni tok se izra\xc5\xbea v amperih (npr. "tok skozi upornik je 0,5 A") in naboj, ki prete\xc4\x8de skozi tokokrog se izra\xc5\xbea v coulombih (npr. "naboj baterije je 30 000 C"). Razmerje med amperom (C/s) in coulombom je enako kot razmerje med vatom (J/s) in d\xc5\xbeulom.\n_START_SECTION_\nZgodovina\n_START_PARAGRAPH_\nAmper je bil prvotno definiran kot ena desetina enote elektri\xc4\x8dnega toka v sistemu CGS. Ta enota, sedaj znana kot abamper, je bila definirana kot koli\xc4\x8dina toka, ki ustvari silo 2 dyn na centimeter dol\xc5\xbeine dveh \xc5\xbeic, ki sta 1 cm narazen._NEWLINE_"Mednarodni amper" je bil zgodnja realizacija ampera, definirana kot elektri\xc4\x8dni tok, ki bi izlo\xc4\x8dil 0,001118\xc2\xa0gramov srebra na sekundo iz raztopine srebrovega nitrata. Pozneje so natan\xc4\x8dnej\xc5\xa1e meritve pokazale, da je ta tok 0,99985\xc2\xa0A._NEWLINE_Trenutna definicija ampera je bila sprejeta leta 1948 na 9. generalni konferenci za ute\xc5\xbei in mere.'